"Setswana Puo ya Gae (HL)/P2 8 DBE/Ngwanaitseele 2018 NSC POTSO 3: DIPOTSO TSE DIKHUTSHWANE Buisa nopolo e e latelang, mme o arabe dipotso. MADUBADUBE A 1939 – JM Lekgetho le ba bangwe 1 Le epile ja ba ja tlhakana moseja ole. 2 Ga twe go thata, kgomo e tsentse tlhako kgamelong, 3 Thamo ya phala khibidu; ga twe go dubegile, 4 Go a faratlhatlhanngwa, ga go jewe diwelang. 5 Bommabana ba lela mo go botlhokotlhoko, 6 Ba gadima tlase boo ba gadima godimo. 7 Ga twe go a boitshega, ga go itsiwe boroko, 8 Go lala go khidia sefako sa marumo. 9 Bontsintsi ga bo na kwa bo latsang tlhogo gona, 10 Ba fetogile bakgarakgatshegi ba bofelo. 11 Go itatswa kgabo ya molelo mo magabona, 12 E ja e be e wetsa motshegare le bosigo. 13 Thaka ya makau e tlogetse magae le metse, 14 E ineetse go lala godimo ga dithaba, 15 Ga se bothatanyana, gompieno go sulafetse, 16 Go tshwana fela gare ga mawatle le metlhaba. 17 Ga twe monongwaga phatshwana ga e thuse sepe, 18 Go busa dinonyane tsa loapi, difofane; 19 Mo metsing gona go fete go iphetlhe sekepe 20 Sa sekakadimelela, sekepe sa sesapi. 21 E ya gompieno ga se e e tlholang e bolelwa. 22 Gompieno go thulane botlhale le bo bongwe, 23 Ka go rakanye bona tota bana ba go tsalwa 24 Ga ba ga lebagana ditshwangtshwang le tse dingwe. 3.1 Maikutlo a mmoki ke afe mo lebokong le? Tshegetsa karabo ka lebaka. (2) 3.2 Naya ponagalo ya poko e e tlhagelelang mo meleng 2 le 3 le mosola wa yona. (2) 3.3 Naya sekapuo se se mo moleng 8 le mosola wa sona. (2) 3.4 Tlhalosa bokao jwa mela 17 le 18 jaaka e dirisitswe mo lebokong. (2) 3.5 O ithutile eng go tswa mo lebokong le? (2) [10] Kwalololo e ileditswe Phetla"